**MOCIÓ DELS GRUPS POLÍTICS DE LA CANDIDATURA D'UNITAT POPULAR-POBLE ACTIU (CUP-PA), CONVERGÈNCIA I UNIÓ (CiU), ESQUERRA REPUBLICANA DE CATALUNYA-ACORD MUNICIPAL (ERC­ AM), PARTIT DELS SOCIALISTES DE CATALUNYA (PSC-CP) I ENTESA EN DEFENSA DE LA LLEI 2412015, DE MESURES URGENTS PER AFRONTAR L'EMERGÈNCIA EN L'ÀMBIT DE L'HABITATGE I LA POBRESA ENERGÈTICA**

Atès que Catalunya és una de les comunitats autònomes on les conseqüències de la crisi econòmica sobre el dret a l'habitatge, en forma de desnonaments i talls de subministraments, han estat més cruentes.

Atès que la manca de satisfacció de necessitats d'habitatge i les necessitats energètiques bàsiques contradiu nombrosos compromisos internacionals assumits per l'Estat espanyol.

Atès que la Constitució reconeix el dret a un habitatge digne i adequat i el vincula a l'obligació dels poders públics d'impedir l'especulació (article 47), que imposa als poders públics el deure de garantir que el dret de propietat no s'exerceixi de manera antisocial (article 33) i que subordina tota la riquesa, sigui quina en sigui la titularitat, a l'interès general (article 128). I atès que la mateixa Constitució descentralitza les polítiques d'habitatge, que en virtut dels articles 148 i 149 són competència de les comunitats autònomes.

Atès que la citada Iniciativa legislativa Popular de Mesures Urgents per fer front a l'Emergència Habitacional i la Pobresa Energètica va arribar al Parlament de Catalunya avalada per 150.000 signatures, on va ser aprovada per unanimitat de tots els grups de la cambra, i va convertir-se en la Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.

Atès que la Llei 24/2015 dóna resposta a les necessitats esmentades i ha demostrat ser una eina eficaç perquè els ajuntaments puguin pal·liar les situacions d'exclusió residencial i de pobresa energètica ja que és una llei que:

* + - Garanteix el reallotjament a les famílies amb desnonament.
		- Obliga als bancs a oferir un lloguer social a les famílies.
		- Fa que les companyies assumeixin part de la despesa de les famílies amb
		- dificultats per pagar els subministraments i evita el talls de subministraments bàsics.
		- Dota els ajuntaments de mecanismes per fer ús dels pisos buits de la banca.
		- Facilita l'augment del parc públic d'habitatge.

Atès que la Generalitat Valenciana i el Govern de les liles Balears han iniciat els tràmits legislatius per aprovar mesures que segueixen el model garantista establert per la Llei 24/2015.

Atès que el passat mes d'octubre un recurs va suspendre les mesures contra la pobresa energètica i els abusos hipotecaris vinculades al Codi de Consum català.

Atès que s'ha recorregut al Tribunal Constitucional el Decret Llei 6/2013 d'Andalusia sobre la funció social de l'habitatge, la Llei Foral 24/2013 de Navarra de mesures urgents per garantir el dret a l'habitatge, la Llei 2/2014 de modificació de la Llei d'habitatge de Canàries i la Llei 3/2015 d'habitatge d'Euskadi.

Atès el recurs del govern espanyol contra la Llei 14/2015 de l'impost sobre els habitatges *buits "dado que invade* las *competencias que corresponden al Estado sobre la regulación de* los *tributos focales"* sense desenvolupar el reglament que possibilitaria el cobrament d'un recàrrec del 50% de l'IBI als habitatges desocupats, deixant els ajuntaments en una situació d'indefensió.

Atesa la suspensió per part del Tribunal Constitucional de determinats articles de la Llei 24/2015.

Per tots els motius exposats anteriorment, es proposa l'adopció dels següents ACORDS:

**PRIMER**. Defensar públicament la Llei 24/2015 del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, i reivindicar la seva necessitat per fer front a les emergències habitacionals i a la pobresa energètica.

**SEGON**. Manifestar el suport al món local que públicament va manifestar el desacord amb la sentència del Tribunal Constitucional el passat 6 de maig davant la Delegación del Gobierno a Barcelona.

**TERCER**. Exigir al govern de l'Estat que es comprometi a no posar impediments al total desplegament de la Llei 24/2015 del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, i faciliti l'extensió de mesures semblants a la resta de l'Estat.

**QUART.** Notificar els presents acords al govern de l'Estat, a la Delegación del Gobierno a Catalunya, al Tribunal Constitucional, als 311 municipis de la demarcació, a I'ACM, FMC, AMI i als grups parlamentaris del Parlament de Catalunya i de les Corts Generals.